Արևելյան Թրակիա
Պատմական Թրակիան և հարակից պատմական շրջանները՝ Մակեդոնիա, Իլլիրիա, Մեզիա և Դակիա Alexander G. Findlay "Classical Atlas to Illustrate Ancient Geography", New York, 1849 քարտեզից հատված
Արևելյան և Արևմտյան Թրակիաների ազգագրական քարտեզը, որտեղ հիմնականում ապրել են հույներ, թուրքեր և բուլղարներ
**Արևելյան Թրակիա** (թուրքերեն՝ Doğu Trakya՝ *Դողու Թրակյա*, հուն․՝ Ανατολική Θράκη՝ *Անատոլիկի Թրակի*), պատմական Թրակիայի մարզի արևելյան հատվածը, որը Բուխարեստի հաշտության պայմանագրով 1919 թվականին մնաց Օսմանյան կայսրության կազմում։ 1920-1922 թվականներին Սևրի պայմանագրով անցել է նորանկախ Հունաստանի կազմը Վերջնականապես Թուրքիային է անցել 1922 թվականին՝ Լոզանի պայմանագրով։ Արևմտյան Թրակիան անցել է Հունաստանի կազմը, իսկ Հյուսիսային Թրակիան, որն ավելի շատ հայտնի է Արևելյան Ռումելիա անվամբ, մնաց Բուլղարիայի կազմում։ Ներկայումս Արևելյան Թրակիան հանդիսանում է Թուրքիայի միակ եվրոպական տարածքը, որը կազմում է երկրի ամբողջ տարածքի 5%-ը։ Արևելյան Թրակիայում են գտնվում թուրքական հետևյալ մարզերը՝ Քըրքլարելիի մարզ (կենտրոն՝ Քըրքլարելի ), Թեքիրդաղի մարզ (կենտրոն՝ Թեքիրդաղ կամ Ռոդոստո) և Էդիրնեի մարզը (կենտրոն՝ Էդիրնե կամ Ադրիանապոլիս), ինչպես նաև Ստամբուլի և Չանաքքալեի մարզների եվրոպական հատվածները, ներառյալ նաև Գյոքչեադա լիճը (նախկինում՝ Իմբրոս)։

| Մարզ | Տարածք(կմ²) | Բնակչություն(2000, մարդահամար) | Բնակչության խտություն(կմ² կտրվածքով) |
| --- | --- | --- | --- |
| Մարզեր, որոնք նախկինում եղել են Էդիրնեի վիլայեթի կազմում |
| * Էդիրնեի մարզ
 | 6241 | 402 606 | 64,5 |
| * Քըրքլարելիի մարզ
 | 6550 | 328 461 | 50,1 |
| * Թեքիրդաղի մարզ
 | 6218 | 623 591 | 95,2 |
| * *Ընդամենը*
 | 19 009 | 1 354 658 | 71,2 |
| Ստամբուլի մարզ (Եվրոպական հատված) | 3222 | 6 541 593 |  |
| Չանաքքալեի մարզ (Եվրոպական հատված) | 1580 | 65 030 |  |
| Արդյունք | 23 764 | 7 920 015 |  |

Բնակչություն
------------

Արևելյան Թրակիայի բնակչությունը, ինչպես և ամբողջ Թրակիայում, միջնադարում հիմնականում կազմված է եղել հույներից և սլավոններից, չնայած VII դարի վերջից սկսած տարածքում հունական ազդեցությունը սկսել է թուլանալ և սլավոնները սկսեցին աստիճանաբար ներթափանցել նաև տարածաշրջանի արևելյան բնակավայրերը ևս՝ դառնալով տարածաշրջանի էթնիկ մեծամասնություն, հատկապես Ադրիանապոլսում։ Խաչակրաց չորրորդ արշավանքից հետո էթնիկ մեծամասնություն են դառնում բուլղարները։ XIV-XV դարերի թուրքական ասպատակություններից հետո, այստեղ գերիշխող է դառնում թուրքական բնակչությունը։ Նրանց տարածումը հիմնականում տեղի է ունենում հույների և բուլղարների ասիմիլացմամբ։ Ներկայումս Արևելյան Թրակիայում էթնիկական հիմնական խումբը թուրքերն են, չնայած կան նաև իսլամացված գնչուների համայնքներ։ Այդուհանդերձ՝ գերակշիռ են նաև հարևան Հունաստանի և Բուլղարիայի սահմանամերձ հատվածներում թուրքերի առկայությունը։

Տես նաև
-------

* Սևծովյան նեղուցներ
* Թրակիայի ջարդ
* Արևմտյան Թրակիա

Ծանոթագրություններ
------------------

1. ↑  "2000 Census, population by provinces and districts". Turkish Statistical Institute. 2000. Արխիվացված է the original 2007 թ․ հուլիսի 22-ին. Retrieved 2006 թ․ դեկտեմբերի 26. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  Ստամբուլի մարզի 35 շրջաններ գտնվում են Արևելյան Թրակիայում
3. ↑  Շրջաններ Գելիբոլու (825 կմ²), Էջեաբադ (468 կմ²) և Գյոքչեադա (287 կմ²)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4075763-8 · NKC: ge940286 |

 |